Lav et referat af nedenstående tekst:

Tekst:
Det gik helt galt, da to betjente i dag var på arbejde i asylcenteret i Ranum. Betjentene var på asylcentret ved 18-tiden for assistere folk fra familieafdelingen, der skulle tvangsfjerne en 15-årig irakisk pige fra sin familie. - Det fører til opstandelse på stedet, og pigens to brødre overfalder politipatruljen. Den ene betjent får tildelt fire-fem knytnæveslag i ansigtet, mens den anden bror kaster sig over den anden betjent, der bliver forsøgt revet omkuld med kvælertag, fortæller Jess Falberg, vagtchef hos Nordjyllands Politi. Det lykkes de to betjente at afværge angrebet fra de to storebrødre på henholdsvis 17 og 21 år. - Kort efter ankommer yderligere tre patruljer til asylcenteret for at assistere, og de to brødre bliver anholdt og sidder lige nu varetægtsfængslet - sigtet for overfald på tjenestemand i funktion, og i morgen vil vores jurister afgøre, om de skal fremstilles i grundlovsforhør, siger vagtchefen. Det er rutine, at politiet er med familieafdelingsmedarbejdere ude, når børn skal tvangsfjernes, men det er ikke rutine, at betjente bliver udsat for vold. - Det er meget usædvanligt, at de ligefrem overfalder politiet – måske er det afmagt, men at de ligefrem slår og tager kvælertag på kollegaerne, det er vi ikke vant til. De to betjente kom ikke alvorligt til skade. Brødrene skal i morgen afhøres via tolk, inden det bliver afgjort, om overfaldet får yderligere konsekvenser. Asylcenteret i Ranum ønskede torsdag aften ikke at kommentere hændelsen.

Referat:
Brødrepar anholdt for at tildele betjente knytnæveslag og tage kvælertag.